Instagram er stærsti samfélagsmiðill í heimi og virðist ekkert vinsældum hans . Það er alltaf gaman að uppgötva notendur sem veita innblástur og tímaritið Vikan hefur nú tekið upp nýjan lið þar sem mælt verður með áhugaverðum Instagram-notendum . Guðlaug Katrín @gudlaugkatrin Guðlaug Katrín er 23 ára íslensk stúlka , búsett í Malmö . Instagram-aðgangur Guðlaugar er undir skandinavískum áhrifum en þar deilir hún m.a. myndum af heimili sínu , frá matargerð og daglegu lífi . Það er greinilegt að Guðlaug er mikil smekkkona en margar af myndum hennar eru eins og klipptar úr tískublaði . Sólveig Sveinbjörnsdóttir @localicelander Sólveig heldur úti aðganganginum Local Icelander . Þar deilir hún myndum af ferðalögum sínum en einnig spila fallegar náttúrumyndir frá Íslandi stórt hlutverk . Það er einstaklega gaman að sjá landið okkar frá þessu sjónarhorni , en myndirnar eru hver annari fegurri . Við fréttum að Sólveig hefði í hyggju að opna bloggsíðu fljótlega , svo það er vert að fylgjast með . Unnur Eggerts @unnureggerts Það er alltaf gaman að fylgjast með Íslendingum „ meika það “ erlendis en það virðist hún Unnur Eggertsdóttir sannarlega vera að gera . Unnur landaði nýlega hlutverki sem Marilyn Monroe í söngleik sem settur verður upp í Las Vegas og því vægast sagt spennandi tímar fram undan . Íris Tara @iristara87 Förðunarfræðingurinn , bloggarinn og fagurkerinn Íris Tara heldur úti skemmtilegum aðgangi þar sem kennir ýmissa grasa . Þar deilir hún m.a. myndum af heimilinu en Íris er einstaklega lagin í því að grafa upp gersemar á nytjamörkuðum og gefa þeim andlitslyftingu . Synir hennar þrír spila einnig stórt hlutverk á myndunum og skal engan undra , enda heimsins mestu krútt . Þessi grein er brot úr stærri umfjöllun sem finna má í nýjasta tölublaði Vikunnar .